Norske måleenheter

Før innføringen av metersystemet ble påbegynt i Norge i 1875, fantes det en rekke ulike norske måleenheter. Detaljkunnskap om disse har i senere tid hovedsakelig blitt hentet fra skipsvrak, og var sterkt påvirket av det danske målesystemet. I 1541 var en alens lengde definert av lov som en Sjællandsalen både i Norge og Danmark. Senere ble en alen definert som tilsvarende to Rhinefot fra 1683. 

Ved meterkonvensjonens innførelese i 1875, ble en rekke av de gamle norske måleenhetene definert.

Lengde
De fleste eldre lengdeenheter tar utgangspunkt i anatomiske størrelser som fingerbredde, tomme, hånd, spann, fot, armlengde, skritt, favn med flere. For større avstander ble enhetene ofte basert på menneskets yteevne, for eksempel steinkast, spydkast, rast og dagsmarsj. 
Skruppel – 1/12 linje (duodesimal, ca 0,18 mm), 1/10 linje (desimal).
Linje – 1/12 tomme (duodesimal, ca 2,18 mm), 1/10 tomme (desimal).
Tomme – 1/12 fot (duodesimal, ca. 26,1 mm), 1/10 fot (desimal). Erstattet av engelsk tomme (2,54 cm) i dagligtale i på 1970-tallet.
Fot – 1/2 alen, eller 31,37 cm. (Fra 1824). Erstattet av engelsk fot (30,48 cm) i dagligtale i på 1970-tallet.
Yard – 3 fot, eller 91,44 cm
Alen – 2 fot, eller omtrent 627,48 mm. (Fra 1824. Flere lokale varianter var i bruk)
Favn – 3 alen, 6 fot eller omtrent 1,882 m.
Stang, Rode – 5 alen, eller omtrent 3,1374 m.
Lås – 15 favner, eller omtrent 28,2 m.
Fjerdingsvei – En kvart landmil, eller omtrent 2,82 km.
Landmil, Norsk mil – 18.000 alen, eller omtrent 11,295 km. (Inntil 1862. Flere varianter var i bruk)
Rast – Omtrent 9 km. (Før 1541. Regnet som passende distanse før rast ved gange)
Kaffekok – Noenlunde tilsvarende en rast. Samisk lengdeenhet.
Steinkast – Omtrent 25 favner, eller 47,050 m.

Nautisk
Kabellengde – 100 favner, eller omtrent 185,2 m. (Eventuelt 1/10 nautisk mil)
Kvartmil – 10 kabellengder, eller 1852 m. (Eventuelt en kvart sjømil)
Sjømil, Damskipsmil – 3950 favner, ca. 7435m
Geografisk mil – 7421 m. (Definert som 1/15 ekvatorialgrad)

Areal
Kvadratrode – Omtrent 9,84 m².
Mål – 100 kvadratrode, eller omtrent 984 m². (I dag tilsvarer et mål 1000 m²)
Tønneland – 4 mål, eller omtrent 3936 m².

Volum
Peil – 1/4 Potte
Pot – ca 0,965 liter
Kanne – 2 Potter, ca 1,93 liter
Se Volum Tørrvare/Våtvare for større enheter

Volum Tørrvare
Korn, kull, salt ...
Se Volum for mindre enheter
Åttingkar –  ⅛ Skjeppe, 2 ¼ Potter, 2,17 liter (mye brukt for korn)
Fjerdingkar – ¼ Skjeppe, 4,5 Potter, ca 4,34 liter
Setting –  ⅙ Fjerding, 9 Potter, ca 8,7 liter
Åtting - ¹/₈ Tønne, ca 16,4 liter (betyr en åttendel, av en korntønne)
Skjeppe – 9 Kanner, ½ Fjerding, ca 17,4 liter (men kan være større, enkelte ganger 24 l og andre ganger helt opp til 36 l)
Fjerding, Kvarter – 2 Skjepper, ca 34,8 liter (betyr en fjerdedel, av en korntønne)
Tønne, Korntønne – 4 Fjerdinger, også definert som 4,5 fot³, ca 138,9 liter (fra 1824 i Norge, fra 1683 var der 139,4 l)
Favn (tømmer) – 1 alen ganger 1 favn, eller omtrent 2,232m³ (brukes også i dag for å måle ved)
Alminnelig Lest, Kommerselest – 12 Tønner eller 2,1 registertonn
Lest Salt/Steinkull – 18 Tønner I trevirke tilsvarte en kommerslest 163 kubikkfot skåret trelast eller 130 kubikkfot rundtømmer, tilsvarende 5 m3.

Volum Våtvare
fisk/sild, smør, drikkevare ...
Se Volum for mindre enheter
Støp – 2 Kanner, ca 3,86 liter
Anker – 10 Støp, ¼ ame, ca 36,25 liter
Tønne, Sildetønne, Fisketønne – 3 Ankere, også definert som 3.75 fot³, ca 116 liter
Ame – 4 Ankere, 40 Kanner, ca 145 liter
Oksehode – 2 Tønner, 6 Ankere, 240 potter, ca 232 liter (vin, brennevin)
Pipe – 2 Oksehoder, 3 Amer, 12 anker, ca 463 liter (vin, brennevin)
Fat – 2 Piper, 4 Oksehoder, 6 Amer, 8 tønner, ca 926 liter
Stykkfat – Varierende, fra 5 Oksehoder til 10/11 Amer

Vekt
Gran – 1/16 Æs
Æs – 1/16 Ort
Ort – 0,974g
Kvintin – 4 Ort
Lodd – 4 Kvintin
Unse – 2 Lodd
Mark – 8 Unser, ca 249,4g
Pund, Stålpund – 2 Marker, ca 498g
Bismerpund – 12 Pund, eller omtrent 5,98 Kg
Lispund – 16 Pund
Spann (korn) – 18 Pund
Laup, Spann (smør) – Rundt 15-16 Kg
Våg – 3 Bismerpund, ca 17,9 Kg
Skippund – 20 Lispund, ca 159,4 Kg

Gull/Sølv-vekt
Gull og sølv ble oppgitt i andel vekt rent edelt metall per Mark.
Gren – 1/3 Gran
Gran – 1/4 Karat (gull), 1/6 Lodd (sølv) 
Karat – 1/24 Mark (gull)

Penger
Skilling – 1/24 Ort
Ort – 1/5 Spesidaler, 80 øre
Spesidaler – 5 Ort, 4 kroner

Tallord
Deger – 10
Dusin, Tylft – 12
Snes – 2 Deger, 20
Simmer – 2 Snes, 40
Skokk – 3 Snes, 60
Ol – 4 Snes, 80
Stort hundre – 120
Gross – 12 Dusin, 144
Stort tusen, Stabel (plank) – 10 Store hundreder, 1200

Mengdemål av Papir og Tekstil
Bok (trykkpapir) – 24 Ark
Bok (skriftpapir) – 25 Ark
Ris – 20 Bøker
Balle – 10 Ris

Referanser 

Gamle måleenheter